انا كنت في عزومة عند واحد صاحبي وكده وكنت خلصت اكل وهو قعد يحلف علي والله لهتاكل والله لهتاكل وانا ما كنتش قادر اكل اصلا. هل حلفانه كده هو يعني عليه كفارة
ولا لأ ؟ شوف يا محمد احنا عندنا من البداية آآ الايمان تلات انواع وكل نوع من الانواع له الحكم الفقهي بتاعه ولازم علشان نقول يا ترى اليمين ده عليه كفارة ولا لأ ان انا اكون فاهم كويس جدا ايه قصة انواع الايمان
الايمان عندنا يا محمد تلات انواع النوع الاولاني هو اليمين الغموس واليمين الغموس ده يا محمد هو اللي صاحبه بيحلف بالله سبحانه وتعالى كاذبا وهو يعلم انه كاذب واليمين ده اتسمى غاموس لانه بيغمز صاحبه في نار جهنم. نسأل الله السلامة والعافية
النوع التاني من الايمان وهو اليمين المنعقد ان انا احلف على شيء مستقبل حاجة تحصل في المستقبل بالفعل او بالترك وده اسمه يمين منعقد والنوع التالت عندنا هو اسمه اليمين اللغو. اليمين اللغو اللي بيجري على لسان صاحبه بدون قصد له. بدون ان يتعمد آآ آآ آآ
ولكن بيجري على الالسنة زي بالزبط الحالة اللي انت بتتكلم عنها الان. هو صاحبك ده ظاهر فعلا انه كريم جدا جدا جدا. وكل شيء والله لتاكل. والله ما انت قايم والله لتشرب. والله
كذا والله كذا فهو عايز يكرمك وفي نفس الوقت بيجري على لسانه اليمين من غير تعمد لهذا اليمين فهذه اليمين العلماء عرفوه الفقهاء عرفوه ان هو هو لغو اليمين هل يا ترى اليمين ده في كفارة؟ لأ. لان ربنا سبحانه وتعالى قال لا يؤاخذكم الله
باللغو في ايمانكم. فربنا سبحانه وتعالى يعفو عن هذا اليمين. ولكن انت اتكلم معه بكلمة طيبة. قل له والله انا اكلت لحد فعلا ما شبعت وما عدش فيه مكان لهذا الامر
واتكلم معه بكلمة طيبة. فيه صورة تانية للغو اليمين آآ برضو اتكلم عنها العلماء وهي ان يحلف الانسان على شيء متيقن يعني انا اقول لك مثلا واحد جاي من بعيد اقول لك والله ده احمد. تقول لي لا مش احمد والله. فاقول لك والله يا سيدي احمد
فلما قرب الشخص ده انا فوجئت ان هو مش احمد. انا فوجئت ان هو محمد فده ايضا من لغو اليمين اللي ربنا سبحانه وتعالى لا يؤاخذ عليه الانسان. اذا الايمان اللي صاحبك حلفها دلوقت دي ايمان عليها كفارة
لان هو من النوع نهون من انواع الايمان. اللغو في اللغو الايمان. ولغو الايمان ربنا بيؤاخذ به؟ لا يؤاخذكم الله الا من في ايمانكم. بقيت فقيه يا محمد ما شاء الله
ماشي شكرا يا شيخ احمد العفو